
Изх.№ 25-00-72/13.08.2026г.
ОБС Вх. № 

ДО
ОБЩИНСКИ СЪВЕТ
РУДОЗЕМ

Д О К Л А Д Н А   З А П И С К А

 от

инж. Недко Фиданов Кулевски - Кмет на Община Рудозем


ОТНОСНО:  Осигуряване на временен безлихвен заем от Община Рудозем във връзка с реализацията на проект: 
BG05SFPR002-2.012-0028-C01 “Иновативни здравно-социални услуги в община Рудозем”, финансиран по  Програма „Развитие на човешките ресурси“ 2021-2027 г. -Услуга от общ икономически интерес.

УВАЖАЕМИ ГОСПОДИН ПРЕДСЕДАТЕЛ,
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

Към момента гореопосочения проект с бенефициент Община Рудозем е в процес на реализация, поради което възниква необходимостта изпълняваните дейности да бъдат финансирани от собствени общински средства. Целта е чрез предоставяне на временен безлихвен заем от общинския бюджет и предварително договореното съфинансиране от страна на бенефициента да бъде гарантирано навременното и непрекъсваемо изпълнение на дейностите по проектите.
Дадените в заем парични средства ще бъдат възстановени след отчитане на проекта, верифициране на разходите и превеждането им от съответните Управляващи органи.

Във връзка с гореизложеното и на основание чл. 21, ал. 1, т. 10 и ал. 2,  чл. 27, ал. 4 и ал. 5 от Закона за местното самоуправление и местната администрация, предлагам Общински съвет - Рудозем да обсъди и вземе следното
РЕШЕНИЕ:


1. Упълномощава Кмета на община Рудозем да предостави временен безлихвен заем от Общинския бюджет за реализация на проект BG05SFPR002-2.012-0028-C01 „Иновативни здравно - социални услуги“, финансиран по  Програма „Развитие на човешките ресурси“ 2021-2027 г. - Услуга от общ икономически интерес, в размер до 20 000,00 (двадесет хиляди) евро.

2. Средствата следва да се възстановят след отчитане на проекта, верифициране на разходите и превеждане на средствата от УО. 



3. На основание чл. 60, ал. 1 АПК Общински съвет — Рудозем допуска предварително изпълнение на настоящото решение.

Мотиви: Предварителното изпълнение се допуска с оглед защита на особено важен обществен интерес, свързан с навременното и непрекъсваемо изпълнение на дейностите по проект BG05SFPR002-2.012-0028-С01 „Иновативни здравно-социални услуги в община Рудозем“, финансиран по Програма „Развитие на човешките ресурси“ 2021–2027 г. Проектът е в процес на реализация и за изпълняваните дейности е необходимо временно осигуряване на средства от общинския бюджет до отчитане, верифициране и възстановяване на разходите от Управляващия орган. Забавянето на изпълнението на решението би могло да доведе до прекъсване или сериозно затрудняване на проектните дейности, до невъзможност за своевременно разплащане на допустими разходи и до риск от значителни и трудно поправими вреди за лицата, ползващи здравно-социална подкрепа. Социалните услуги се предоставят при принципите на достъпност, индивидуализиране, интегрираност и непрекъснатост на подкрепата, поради което незабавното изпълнение на решението е необходимо за гарантиране на текущото предоставяне на услугите. Допуснатото предварително изпълнение е пропорционално, тъй като се отнася до временен безлихвен заем до 20 000,00 евро, който подлежи на възстановяване след верифициране и превеждане на средствата от Управляващия орган.

РУМЕН ПЕХЛИВАНОВ

КМЕТ НА ОБЩИНА РУДОЗЕМ


